DR melder nu ud, hvilke programmer der får kniven i kølvandet på den nye medieaftale. Og det er ikke småting.

Det er nogle af de helt store produktioner, som lukkes ned fra årsskiftet, blandt andet det populære program 'Sporløs'.

Det oplyser DR på sin hjemmeside.

Samtidig sløjfes flere tv-aviser samt al Champions League-håndbold.

Overblik: Alt dette forsvinder fra DR tv Her er et overblik over programmer og indhold, der ikke sendes i 2020 eller reduceres: Tv-avisen – kl. 17.50 og 19.55. Tour de France-dækning – Aftentouren på DR1 Champions league i Håndbold – fra efteråret 2020 Programmer, der i dag sendes kl. 18 på DR1, om blandt andet antik – stopper med at blive sendt i løbet af 2020 Sporløs Manipulator Danmarks bedste portrætmaler Reportageprogrammer på DR1 – her sendes færre Hammerslag – her sendes kun en sæson mod to i dag Quizzen på DR2 Lægen flytter ind Ranes Museum Udkantsmæglerne Temalørdage – der kommer markant færre Egenproducerede programmer på DR3 reduceres Filmselskabet En omgang fredagsunderholdning mindre Vild med bøger Historiequizzen Kunstquizzen En lang række film vises ikke længere med lukningen af DR K og DR3’s stop som flowkanal Kilde: dr.dk

'DR flytter den sene tv-avis på DR1 fra klokken 21.30 til klokken 21.00 og lukker de korte tv-aviser klokken 17.50 og 19.55', skriver DR på sin hjemmeside.

'Ændringerne betyder også halvt så mange udgaver af 'Hammerslag', samt at programmer som 'Sporløs' og 'Danmarks bedste portrætmaler' ikke sendes i 2020,' skriver DR.

Det er allerede tidligere meldt ud, at sport på DR ville blive hårdt ramt, men omfanget vil nok alligevel chokere mange. Der er nemlig tale om en voldsom nedgang i cykling og håndbold.

'DR1 vil heller ikke længere vise Tour de France samt Champions League i håndbold. Rækken af programmer om blandt andet antik, der sendes klokken 18.00, lukkes desuden i løbet af 2020,' oplyser DR

Tv-avisen er blandt de berørte programmer. Her ses vært Kåre Quist i selskab med Stephanie Surrugue. (Foto: Ida Guldbæk Arentsen/Ritzau Scanpix) Foto: Ida Guldbæk Arentsen Vis mere Tv-avisen er blandt de berørte programmer. Her ses vært Kåre Quist i selskab med Stephanie Surrugue. (Foto: Ida Guldbæk Arentsen/Ritzau Scanpix) Foto: Ida Guldbæk Arentsen

Besparelserne har også store konsekvenser for DR's tv- og radiokanaler.

'Ændringerne er omfattende og vil på tv resultere i 22.500 færre timers flow-tv fra DR K, DR2, DR Ultra og DR3. Kanaler, som i 2019 har haft en samlet daglig dækning på 1.050.000 seere', skriver DR.

DR sammenlægger DR2 og DR K til en ny samfunds- og kulturkanal under DR2-navnet. Kanalerne for DR3 og DR Ultra lukkes på flow-tv, og de to indholdstilbud vil fremadrettet være at finde på DRTV. Desuden lukker P7 Mix på radio.

DR har lavet en hjemmeside, hvor man selv kan orientere sig om de mange ændringer og lukninger. Den kan man tilgå her.